L 280/50
HU
Az Európai Unió Hivatalos Lapja
2022.10.28.
(5)
A Bizottság felkérte a gyártókat, hogy az (EU) 2019/631 rendelet 7. cikkének (5) bekezdésével összhangban ellenőrizzék az előzetes adatokat, és az értesítés kézhezvételétől számított három hónapon belül értesítsék a Bizottságot az esetleges hibákról.
63 személygépkocsi-gyártó és 42 könnyűhaszongépjármű-gyártó küldött értesítést hibákról.
(6)
Az előzetes adatok magukban foglalták a személygépkocsikra vonatkozóan az (EU) 2017/1153 bizottsági végrehajtási rendelet (2) 7. cikkének (2) bekezdése szerint, a könnyű haszongépjárművekre vonatkozóan pedig az (EU) 2017/1152 bizottsági végrehajtási rendelet (3) 6. cikkének (2) bekezdése szerint kiszámított korrekciós tényezőt.
Tekintettel arra, hogy a végleges korrekciós tényezők értéke valamennyi gyártó és gyártói csoportosulás esetében 1 volt, nem volt szükség az átlagos fajlagos kibocsátási számítások korrekciójára.
(7)
Két személygépkocsi-gyártó és egy könnyűhaszongépjármű-gyártó esetében az előzetes adatkészletben szereplő valamennyi jármű kívül esett az (EU) 2019/631 rendelet alkalmazási körén.
Egy személygépkocsi-gyártó esetében az előzetes adatkészletben szereplő járművek egyikére vonatkozóan sem jelentették az NEDC (új európai menetciklus) szerinti fajlagos szén-dioxid-kibocsátási értékeket, ezért ez a gyártó nem szerepel e határozatban.
(8)
A fennmaradó 30 személygépkocsi-gyártó és 26 könnyűhaszongépjármű-gyártó esetében, amelyek nem küldtek értesítést az adatokban általuk észlelt hibákról, illetőleg más módon sem reagáltak, az átlagos fajlagos kibocsátásokra és a fajlagos kibocsátási célértékekre vonatkozó előzetes adatokat és előzetes számítást meg kell erősíteni.
(9)
A Bizottság megvizsgálta a gyártók által jelentett hibákat és a korrekciók tekintetében benyújtott indoklásokat, és az előzetes adatkészletet az esetnek megfelelően megerősítette vagy módosította.
Ennek eredményeként 93 személygépkocsi-gyártó és 68 könnyűhaszongépjármű-gyártó esetében az előzetes adatokat meg kell erősíteni vagy módosítani kell.
(10)
Az (EU) 2019/631 rendelet 4. cikkének megfelelően egy gyártó akkor teljesíti a fajlagos kibocsátási célértéket, ha az e határozatban megjelölt átlagos fajlagos szén-dioxid-kibocsátása nem haladja meg a fajlagos kibocsátási célértékét.
A csoportosulásban részt vevő gyártók esetében a megfelelést az említett rendelet 6. cikkével összhangban a csoportosulás szintjén kell értékelni.
Azon gyártók vagy csoportosulások esetében, amelyek számára az említett rendelet 10. cikkével összhangban eltérést engedélyeztek a 2020.
naptári évre vonatkozó fajlagos kibocsátási célértékek tekintetében, az átlagos fajlagos szén-dioxid-kibocsátást az engedélyezett eltérési célértékeknek való megfelelés szempontjából értékelik.
(11)
Az (EU) 2019/631 rendelet 4. cikkének (3) bekezdésével összhangban valamennyi gyártó és csoportosulás esetében csak a 2020. naptári évben nyilvántartásba vett új személygépkocsik 95 %-át veszik figyelembe (melyeket a kibocsátási szint alapján választanak ki) az adott gyártó vagy csoportosulás átlagos fajlagos szén-dioxidkibocsátásának meghatározásakor.
(12)
Az (EU) 2019/631 rendelet 5. cikkével összhangban a személygépkocsi-gyártók átlagos fajlagos szén-dioxidkibocsátásának kiszámításakor minden egyes, 50 g CO2/km-nél (NEDC) alacsonyabb fajlagos szén-dioxidkibocsátású új személygépkocsi 2 személygépkocsinak számít a 2020.
naptári évben, az extra kibocsátási egységek keretében történő kibocsátás pedig gyártónként vagy csoportosulásonként legfeljebb 7,5 g CO2/km lehet.
(13)
A Bizottság által az (EU) 2019/631 rendelet 11. cikkével összhangban jóváhagyott innovatív technológiák (a továbbiakban: ökoinnovációk) alkalmazásával elért szén-dioxid-kibocsátáscsökkentést figyelembe kell venni az átlagos fajlagos szén-dioxid-kibocsátás kiszámításakor, gyártónként vagy csoportosulásonként legfeljebb 7 g CO2/ km teljes hozzájárulással.
A 2020. naptári évben csak az NEDC alapján meghatározott ökoinnovációs szén-dioxidkibocsátáscsökkentést lehet figyelembe venni.
(2) A Bizottság (EU) 2017/1153 végrehajtási rendelete (2017. június 2.) a szabályozási vizsgálati eljárás változását tükröző megfeleltetési paraméterek meghatározására szolgáló módszertan megállapításáról és az 1014/2010/EU rendelet módosításáról (HL L 175., 2017.7.7., 679. o.).
(3) A Bizottság (EU) 2017/1152 végrehajtási rendelete (2017. június 2.) a szabályozási vizsgálati eljárásnak a könnyű haszongépjárművek tekintetében történő változását tükröző megfeleltetési paraméterek meghatározására szolgáló módszertan megállapításáról és a 293/2012/EU végrehajtási rendelet módosításáról (HL L 175., 2017.7.7., 644. o.).